**เจ้าหญิงยาโนเรียแห่งบราซิล** (พระนามเต็ม: *ยาโนเรีย มาเรีย ฮวนนา คาร์ลอตา ลีโอโพลดินา คันดิดา ฟรานซิสกา ซาเวียร์ เดอ เปาลา มิคาเอลา กาเบรียลา ราฟาเอลา กอนซากา*; 11 มีนาคม พ.ศ. 2365 - 13 มีนาคม พ.ศ. 2444) ทรงเป็นเจ้าหญิงบราซิลและเป็นเจ้าหญิงโปรตุเกส เป็นพระราชธิดาพระองค์ที่สองในจักรพรรดิเปดรูที่ 1 แห่งบราซิลกับอาร์ชดัชเชสมาเรีย ลีโอโพลดีนาแห่งออสเตรีย

ช่วงต้นพระชนม์ชีพ
-----------------

เจ้าหญิงยาโนเรียทรงประสูติในวันที่ 18 มีนาคม พ.ศ. 2365 ณ พระราชวังเซา คริสโตเบาในรีโอเดจาเนโร ทรงดำรงเป็นเจ้าหญิงโปรตุเกส เป็นพระราชธิดาพระองค์ที่สองในจักรพรรดิเปดรูที่ 1 แห่งบราซิลกับจักรพรรดินีมาเรีย ลีโอโพลดีนา เจ้าหญิงทรงเข้ารับพิธีศีลจุ่มในวันที่ 18 มีนาคม พ.ศ. 2365 ในวิหารหลวง และมีพระนามลำลองว่า "เจ้าหญิงแห่งอิสรภาพ" (Princesa da Independência) 

เจ้าหญิงยาโนเรียทรงเจริญพระชันษาพร้อมๆกับพระอนุชาและพระภคินีของพระนาง เจ้าชายเปดรู, เจ้าหญิงเปาลา และ เจ้าหญิงฟรานซิสกา พระนามของเจ้าหญิงทรงถูกเลือกโดยพระราชบิดาเพื่อเป็นเกียรติแก่จังหวัดรีโอเดจาเนโร เจ้าหญิงยาโนเรียประสูติหลังจากการสิ้นพระชนม์ของเจ้าชายโจเอา คาร์ลอส พระเชษฐาเพียงหนึ่งเดือน 

เจ้าหญิงทรงสูญเสียพระราชมารดาขณะมีพระชนมายุเพียง 4 พรรษาและทรงเห็นพระราชบิดาต้องเสด็จออกไปยังโปรตุเกสพร้อมกับพระมารดาเลี้ยงและพระเชษฐภคินีขณะมีพระชนมายุเพียง 9 พรรษา เจ้าหญิงต้องทรงเจริญพระชันษาด้วยการศึกษาที่เข้มงวดมาก

ในปีพ.ศ. 2376 เจ้าหญิงเปาลา พระขนิษฐาสิ้นพระชนม์ก่อนที่จะมีพระชนมายุครบ 10 พรรษา เจ้าหญิงยาโนเรียทรงมีลายพระหัตถ์ไปถึงพระราชบิดาว่า 

*"ถึงเสด็จพ่อที่รัก ทั้งๆที่คำอธิษฐานของพวกเราคงจะไปถึงสวรรค์ น้องสาวที่น่ารักของเรา เปาลา มาเรียนาจากไปแล้ว ไม่พบการปลอบประโลม น้องสาวที่รักของเราจะไม่ได้อยู่กับเราอีกต่อไปแล้ว นอกจากนี้ เปดรินโฮกลายเป็นคนป่วยจริงๆแล้ว คิดว่าเขาคงติดไข้เดียวกันจากเปาลา มาเรียนา แต่ขอขอบคุณสวรรค์ เขาอาการดีขึ้นและตอนนี้ยังคงนั่งเรียนอยู่ ในการแสดงความกตัญญูเรามานาชิและลูก ยาโนเรีย ธิดา จะไม่กินน้ำตาลจนกระทั่งวันครบรอบวันเกิดของเปดรู วันที่ 2 ธันวาคม เสด็จพ่อที่รักของลูก พวกเรากำลังหมดหวังและกังวลมาก พ่อจะมีค่ากับเราและยังรู้สึกคิดถึงพระพี่นางมาเรีย ดา กลอเรียและทุกคนที่อยู่กับเสด็จพ่อที่ลิสบอน เราจะสัญญาว่าจะเป็นเด็กที่เชื่อฟังและทรงโปรดรักยาโนเรีย, ฟรานซิสกา และเปดรูด้วย"*

เจ้าหญิงรัชทายาท
----------------

จากซ้าย: เจ้าหญิงฟรานซิสกา, จักรพรรดิเปดรูที่ 2 และเจ้าหญิงยาโนเรีย ทรงฉลองพระองค์ไว้ทุกข์การสวรรคตของพระราชบิดา ราวปีพ.ศ. 2378
ด้วยการสละราชบัลลังก์ของจักรพรรดิเปดรูที่ 1 แห่งบราซิลเพื่อเสด็จไปยังยุโรปและทำการฟื้นฟูราชบัลลัก์โปรตุเกสให้แก่พระราชธิดาพระองค์โตของพระองค์ สมเด็จพระราชินีนาถมาเรีย ดา กลอเรีย ทำให้การสืบราชสันตติวงศ์บราซิลต้องมีการปรับเปลี่ยน จากปีพ.ศ. 2378 จนถึงพ.ศ. 2388 เจ้าหญิงทรงได้รับพระอิศริยยศ เจ้าหญิงรัชทายาทแห่งบราซิลในฐานะทายาทโดยสันนิษฐานของพระอนุชา จักรพรรดิเปดรูที่ 2 แห่งบราซิล โดยสภาสมัชชาแห่งชาติ เมื่อพระเชษฐภคินี สมเด็จพระราชินีนาถมาเรียทรงถูกตัดออกจากสิทธิการสืบราชบัลลังก์ด้วยกฎหมายมาตราที่ 91 ในวันที่ 30 ตุลาคม พ.ศ. 2378 เจ้าหญิงยาโนเรียจึงทรงกลายเป็นทายาทโดยสันนิษฐานของราชบัลลังก์แห่งจักรวรรดิบราซิล

ในวันที่ 4 สิงหาคม พ.ศ. 2379 เจ้าหญิงยาโนเรียทรงพระดำเนินไปยังห้องโถงของพระราชวังวุฒิสภา ทรงฉลองพระองค์ที่เต็มไปด้วยสีทองซึ่งจะสามารถเห็นเครื่องยศ เครื่องราชอิสริยาภรณ์กางเขนและทรงปรากฏพระองค์ในพระหัตถ์ที่ทรงถือบทสวดมนต์ ทรงประกาศด้วยพระสุรเสียงเคร่งขรึมว่า

*"ข้าพเจ้าสาบานที่จะปกปักษ์รักษา คาทอลิก,สมณทูต,โรมัน; จะยินยอมทำตามรัฐธรรมนูญแห่งชาติบราซิลและจะเชื่อฟังกฎหมายและองค์จักรพรรดิ"*
ดังนั้นเจ้าหญิงยาโนเรียจึงทรงได้เป็นเจ้าหญิงรัชทายาทแห่งจักรวรรดิบราซิล จนกระทั่งการประสูติของเจ้าชายอฟอนโซ พระราชโอรสในจักรพรรดิเปดรูที่ 2 พระอนุชา

ความพยายามเป็นผู้สำเร็จราชการแทนพระองค์
---------------------------------------

เจ้าหญิงยาโนเรียแห่งบราซิล ในปีพ.ศ. 2402
จักรพรรดิเปดรูที่ 2 พระอนุชา ยังทรงพระเยาว์ ในปีพ.ศ. 2379 รัฐบาลผู้สำเร็จราชการกำลังอยู่ในภาวะวิกฤต และในตอนนี้เจ้าหญิงยาโนเรียทรงเริ่มเข้ามาในฐานะที่เป็นพระราชธิดาในจักรพรรดิเปดรูที่ 1 สมาชิกสภาผู้แทนราษฎรบางคนที่เป็นฝ่ายเสรีนิยมปานกลางได้ทำการถกเถียงว่าการสำเร็จราชการแทนพระองค์ถูกส่งผ่านไปอยู่กับเจ้าหญิงยาโนเรีย พระเชษฐภคินีในจักรพรรดิเปดรูที่ 2 และทรงเป็นเจ้าหญิงรัชทายาทแห่งบราซิล ในขณะนั้นมีพระชนมายุ 15 พรรษา ดังนั้นพระนางจะสามารถรับเป็นผู้สำเร็จราชการแผ่นดินได้ แต่ความคิดนี้ไม่ได้รับการดำเนินต่อ จากนั้นรัฐบาลจึงเข้าจัดการเสียเอง

อภิเษกสมรส
----------

ในฐานะที่เป็นพระบรมวงศานุวงศ์บราซิลที่สามารถสืบราชบัลลังก์ต่อได้ มันจึงกลายเป็นเรื่องสำคัญที่จะจัดพิธีอภิเษกสมรสสำหรับเจ้าหญิงยาโนเรีย มาเรีย, จักรพรรดิเปดรูที่ 2 และเจ้าหญิงฟรานซิสกา พระภคินี

คู่อภิเษกสมรสของทั้งเจ้าหญิงยาโนเรียและจักรพรรดิเปดรูที่ 2 มาจากราชอาณาจักรซิซิลีทั้งสอง พระนางอภิเษกสมรสกับเจ้าชายหลุยส์ เคานท์แห่งอควิลา (พระอนุชาในพระมเหสีของจักรพรรดิเปดรูที่ 2 คือ เจ้าหญิงเทเรซา คริสตินาแห่งทูซิชิลี) พระราชพิธีได้ถูกจัดในวันที่ 28 เมษายน พ.ศ. 2387 ณ กรุงรีโอเดจาเนโร บราซิล พระสวามีของพระนางเป็นพระราชโอรสในพระเจ้าฟรานซิสที่ 1 แห่งทูซิชิลีกับพระมเหสีพระองค์ที่สอง เจ้าหญิงมาเรีย อิซาเบลลาแห่งสเปน ด้วยความไม่ลงรอยกันระหว่างเคานท์แห่งอควิลากับองค์จักรพรรดิ เจ้าหญิงยาโนเรียกับเคานท์แห่งอควิลาได้รับพระบรมราชานุญาตให้เสด็จออกจากบราซิลในเดือนตุลาคม พ.ศ. 2387 ในปีพ.ศ. 2388 ฐานะการเป็นเจ้าหญิงรัชทายาทของเจ้าหญิงยาโนเรียได้หมดไปเมื่อมีการประสูติของเจ้าชายอฟอนโซ พระราชโอรสในจักรพรรดิเปดรูที่ 2 พระอนุชา

สิ้นพระชนม์
-----------

เจ้าหญิงยาโนเรียทรงฉายพระรูปร่วมกับเจ้าชายหลุยส์และเจ้าชายฟิลิปโป พระโอรส ราวปีพ.ศ. 2400
เจ้าหญิงยาโนเรีย เคานท์เตสแห่งอควิลาสิ้นพระชนม์ที่นีซ ประเทศฝรั่งเศส ในวันที่ 13 พฤษภาคม พ.ศ. 2444 สิริพระชนมายุ 79 พรรษา เป็นพระราชธิดาในจักรพรรดิเปดรูที่ 1 และจักรพรรดินีมาเรีย ลีโอโพลดีนาที่สิ้นพระชนม์เป็นพระองค์สุดท้าย ชื่อเมืองยาโนเรียในรัฐมีนัสเชไรส์ ถูกตั้งขึ้นเพื่อเป็นพระเกียรติแก่พระนาง

พระโอรสธิดา
-----------

เจ้าหญิงยาโนเรียและเจ้าชายหลุยส์มีพระโอรสธิดาร่วมกัน 4 พระองค์ได้แก่

* เจ้าชายหลุยส์ เคานท์แห่งร็อกคากูเกลมา (18 กรกฎาคม พ.ศ. 2388 - 27 พฤศจิกายน พ.ศ. 2452) เจ้าชายทรงอภิเษกสมรสต่างฐานันดรกับมาเรีย อเมเลีย เบโลว์-ฮาเมล และมีบุตร 2 พระองค์
* เจ้าหญิงมาเรีย อิซาเบลลาแห่งบูร์บง-ทูซิชิลี (22 กรกฎาคม พ.ศ. 2389 - 14 กุมภาพันธ์ พ.ศ. 2402)
* เจ้าชายฟิลิปโปแห่งบูร์บง-ทูซิชิลี (12 สิงหาคม พ.ศ. 2390 - 9 กรกฎาคม พ.ศ. 2465) เจ้าชายทรงอภิเษกสมรสต่างฐานันดรกับฟลอรา บูเนน และไม่มีบุตร
* เจ้าชายมาเรีย เอ็มมานูเอลแห่งบูร์บง-ทูซิชิลี (24 มกราคม พ.ศ. 2394 - 26 มกราคม พ.ศ. 2394)

พระอิศริยยศ
-----------

* **11 มกราคม พ.ศ. 2365 - 12 ตุลาคม พ.ศ. 2365** : เจ้าหญิงยาโนเรียแห่งโปรตุเกส
* **12 ตุลาคม พ.ศ. 2365 - 30 ตุลาคม พ.ศ. 2378** : เจ้าหญิงยาโนเรียแห่งบราซิล, เจ้าหญิงแห่งโปรตุเกส
* **30 ตุลาคม พ.ศ. 2378 - 28 เมษายน พ.ศ. 2387** : เจ้าหญิงรัชทายาทแห่งบราซิล
* **28 เมษายน พ.ศ. 2387 - 23 กุมภาพันธ์ พ.ศ. 2388** : เจ้าหญิงรัชทายาทแห่งบราซิล, เคานท์เตสแห่งอควิลา
* **23 กุมภาพันธ์ พ.ศ. 2388 - 5 มีนาคม พ.ศ. 2440** : เคานท์เตสแห่งอควิลา
* **5 มีนาคม พ.ศ. 2440 - 13 มีนาคม พ.ศ. 2444** : เคานท์เตสม่ายแห่งอควิลา

พระราชตระกูล
------------

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | 16. พระเจ้าโจเอาที่ 5 แห่งโปรตุเกส |
|   |
|   |   |   |   |   |
|
|   | 8. พระเจ้าเปดรูที่ 3 แห่งโปรตุเกส |   |
|   |
|   |   |   |   |   |   |   |   |
|
|   | 17. อาร์คดัสเชสมาเรีย อันนาแห่งออสเตรีย |
|   |
|   |   |   |   |   |
|
|   | 4. พระเจ้าโจเอาที่ 6 แห่งโปรตุเกส |   |
|   |
|   |   |   |   |   |   |   |   |   |   |   |
|
|   | 18. พระเจ้าโจเซที่ 1 แห่งโปรตุเกส |
|   |
|   |   |   |   |   |
|
|   | 9. สมเด็จพระราชินีนาถมาเรียที่ 1 แห่งโปรตุเกส |   |
|   |
|   |   |   |   |   |   |   |   |
|
|   | 19. เจ้าหญิงมาเรียนา วิกโตเรียแห่งสเปน |
|   |
|   |   |   |   |   |
|
|   | 2. จักรพรรดิเปดรูที่ 1 แห่งบราซิล |   |
|   |
|   |   |   |   |   |   |   |   |   |   |   |   |   |   |
|
|   | 20. พระเจ้าการ์โลสที่ 3 แห่งสเปน |
|   |
|   |   |   |   |   |
|
|   | 10. พระเจ้าการ์โลสที่ 4 แห่งสเปน |   |
|   |
|   |   |   |   |   |   |   |   |
|
|   | 21. เจ้าหญิงมาเรีย อเมเลียแห่งแซ็กโซนี |
|   |
|   |   |   |   |   |
|
|   | 5. เจ้าหญิงคาร์ลอตา โจวควินาแห่งสเปน |   |
|   |
|   |   |   |   |   |   |   |   |   |   |   |
|
|   | 22. ฟิลิป ดยุคแห่งปาร์มา |
|   |
|   |   |   |   |   |
|
|   | 11. เจ้าหญิงมาเรีย ลุยซาแห่งปาร์มา |   |
|   |
|   |   |   |   |   |   |   |   |
|
|   | 23. เจ้าหญิงหลุยส์ เอลิซาเบธแห่งฝรั่งเศส |
|   |
|   |   |   |   |   |
|
|   | 1. เจ้าหญิงยาโนเรียแห่งบราซิล |   |
|   |
|   |   |   |   |   |   |   |   |   |   |   |   |   |   |   |   |   |
|
|   | 24. จักรพรรดิฟรันซ์ที่ 1 แห่งจักรวรรดิโรมันอันศักดิ์สิทธิ์ |
|   |
|   |   |   |   |   |
|
|   | 12. จักรพรรดิลีโอโพลด์ที่ 2 แห่งจักรวรรดิโรมันอันศักดิ์สิทธิ์ |   |
|   |
|   |   |   |   |   |   |   |   |
|
|   | 25. จักรพรรดินีมาเรีย เทเรซา |
|   |
|   |   |   |   |   |
|
|   | 6. จักรพรรดิฟรันซ์ที่ 2 แห่งจักรวรรดิโรมันอันศักดิ์สิทธิ์ |   |
|   |
|   |   |   |   |   |   |   |   |   |   |   |
|
|   | 26. พระเจ้าการ์โลสที่ 3 แห่งสเปน(=20) |
|   |
|   |   |   |   |   |
|
|   | 13. เจ้าหญิงมาเรีย หลุยซาแห่งสเปน |   |
|   |
|   |   |   |   |   |   |   |   |
|
|   | 27. เจ้าหญิงมาเรีย อเมเลียแห่งแซ็กโซนี(=21) |
|   |
|   |   |   |   |   |
|
|   | 3. อาร์ชดัชเชสมาเรีย ลีโอโพลดีนาแห่งออสเตรีย |   |
|   |
|   |   |   |   |   |   |   |   |   |   |   |   |   |   |
|
|   | 28. พระเจ้าการ์โลสที่ 3 แห่งสเปน(=20) |
|   |
|   |   |   |   |   |
|
|   | 14. พระเจ้าเฟอร์ดินานด์ที่ 1 แห่งทูซิชิลี |   |
|   |
|   |   |   |   |   |   |   |   |
|
|   | 29. เจ้าหญิงมาเรีย อเมเลียแห่งแซ็กโซนี(=21) |
|   |
|   |   |   |   |   |
|
|   | 7. เจ้าหญิงมาเรีย เทเรซา แห่งเนเปิลส์และซิซิลีส์ |   |
|   |
|   |   |   |   |   |   |   |   |   |   |   |
|
|   | 30. จักรพรรดิฟรันซ์ที่ 1 แห่งจักรวรรดิโรมันอันศักดิ์สิทธิ์(=24) |
|   |
|   |   |   |   |   |
|
|   | 15. อาร์คดัสเชสมาเรีย แคโรไลนาแห่งออสเตรีย |   |
|   |
|   |   |   |   |   |   |   |   |
|
|   | 31. จักรพรรดินีมาเรีย เทเรซา(=25) |
|   |
|   |   |   |   |   |
|

อ้างอิง
-------

1. 1 2 3 4 5 6  Montgomery-Massingberd, Hugh, บ.ก. (1977). *Burke's Royal Families of the World, Volume 1: Europe & Latin America*. London: Burke's Peerage. p. 49. ISBN 0-85011-023-8.
2. ↑  Barman, Roderick J. (1999). *Citizen Emperor: Pedro II and the Making of Brazil, 1825–1891*. Stanford, California: Stanford University Press. pp. 62, 75, 103. ISBN 0-8047-3510-7.
3. ↑  Barman, Roderick J. (1999). *Citizen Emperor: Pedro II and the Making of Brazil, 1825–1891*. Stanford, California: Stanford University Press. pp. 49, 106. ISBN 0-8047-3510-7.

 วิกิมีเดียคอมมอนส์มีสื่อเกี่ยวกับ Januária, Princess Imperial of Brazil


| ก่อนหน้า |  | เจ้าหญิงยาโนเรียแห่งบราซิล |  | ถัดไป |
| --- | --- | --- | --- | --- |
| **สมเด็จพระราชินีนาถมาเรียที่ 2 แห่งโปรตุเกส** |  |  **เจ้าหญิงรัชทายาทแห่งบราซิล** (30 ตุลาคม พ.ศ. 2378 - 23 กุมภาพันธ์ พ.ศ. 2388) |  | **เจ้าชายอฟอนโซแห่งบราซิล** |